stanford-oval/wikipedia huggingface dataset:
Rednex

Rednex vuonna 2015: Whippy, Dagger, Joe Cagg, Ace Ratclaw ja Boneduster Crock.
Rednex on ruotsalainen vuonna 1992 perustettu tanssipopyhtye. Se saavutti hetkellisesti suurta suosiota ympäri Eurooppaa vuonna 1995 ilmestyneellä albumillaan Sex & Violins, jonka kappaleet ”Cotton Eye Joe”, ”Old Pop In An Oak” ja ”Wish You Were Here” soivat runsaasti radioasemilla ja diskoissa. Vuonna 2000 ilmestyneeltä Rednexin toiselta albumilta Farm Out! suurhitiksi nousi kappale "The Spirit of the Hawk", joka oli samalla koko vuoden menestynein single Saksassa.
Rednexin ideana oli yhdistää kantria eurodisco-taustaan ja humoristisiin videoihin ja imagoon.
Enemmän kuin kiinteä yhtye, Rednex on ollut musiikkituottajien idea, jonka ympärille on koottu tarvittavat esiintyjät. Ensimmäisen kymmenen vuoden aikana yhtyeeseen ehti kuulua yli kymmenen jäsentä.
"Cotton Eye Joe" oli jättihitti myös Suomessa. Samaten balladi "Wish You Were Here" sijoittui vuonna 1995 järjestetyssä Radiomafian top 500 -äänestyksessä peräti kuudenneksi. Jope Ruonansuu teki kappaleesta "Old Pop In An Oak" huumoriversion "Pappi vaan joi" ja se julkaistiin kahtena versiona samannimisellä singlellä ja myöhemmin myös Washington Bar -levyllä.
Yhtye esiintyi yleisurheilun MM-kisoissa Suomessa vuonna 2005.
Julkaisut > Studioalbumit

Sex & Violins (1995)
Farm Out! (2000)
The Cotton Eye Joe Show (2009)
Aiheesta muualla

Wikimedia Commonsissa on kuvia tai muita tiedostoja aiheesta .
Rednexmusic.com (Arkistoitu – Internet Archive).
Rednex Myspacessa (englanniksi)
Rednex  AllMusicissa (englanniksi)
RUTE

RUTE User's Tutorial and Exposition on Paul Sheerin kirjoittama kattava opas GNU/Linux-käyttöjärjestelmän käyttöön ja ylläpitoon. GNU/Linuxin lisäksi kirja käsittelee myös tietojenkäsittelytieteen perusteita ja PC-laitteistoa. Vaikka kirja onkin hieman vanhentunut (se muun muassa suosittelee Linux-koneeksi 300-megahertsistä Pentium II-konetta 64 megatavulla keskusmuistia), se sisältää silti erittäin paljon oleellista tietoa GNU/Linuxista.
Aiheesta muualla

RUTE (Arkistoitu – Internet Archive)
Relentless Reckless Forever

| Relentless Reckless Forever Children of Bodom |
| --- | --- | --- |

Studioalbumin tiedot
 Äänitetty : elokuu 2010
 Julkaistu: 8. maaliskuuta 2011
 Tuottaja(t): Matt Hyde
 Tyylilaji: melodinen death metal, thrash metal, extreme metal, power metal
 Kesto: 36.19
 Levy-yhtiö: Universal, Spinefarm, Fearless, Nuclear Blast
Listasijoitukset
  Suomen virallinen lista: 1.
Children of Bodomin muut julkaisut
| Skeletons in the Closet 2009 | Relentless Reckless Forever 2011 | Holiday at Lake Bodom (15 Years of Wasted Youth) 2012 |
Relentless Reckless Forever on Children of Bodomin seitsemäs albumi, joka julkaistiin 8. maaliskuuta 2011. Albumi on yhtyeen ensimmäinen Universal Musicin kautta julkaisema albumi.
Ensimmäinen single ja musiikkivideo levyltä on "Was It Worth It?".
Albumi ylitti julkaisupäivänään 100 000 myydyn kappaleen rajan  maailmanlaajuisesti. Suomessa levyä on myyty yli 10 000 kappaletta. Japanissa albumi nousi listasijalle 3. Kanadassa sijoitus oli 21, ja Billboardin top 200 -listalla albumi pääsi sijalle 42. Britannian rock-albumilistalla albumi päätyi sijalle 3.
Kappalelista

Kaikki kappaleet säv. ja san. Alexi Laiho, paitsi "Party All the Time", säv. Rick James.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Not My Funeral | 4.55 |  |  |  |  |  |  |  |
| 2. | Shovel Knockout | 4.03 |  |  |  |  |  |  |  |
| 3. | Roundtrip to Hell and Back | 3.48 |  |  |  |  |  |  |  |
| 4. | Pussyfoot Miss Suicide | 4.10 |  |  |  |  |  |  |  |
| 5. | Relentless Reckless Forever | 4.42 |  |  |  |  |  |  |  |
| 6. | Ugly | 4.13 |  |  |  |  |  |  |  |
| 7. | Cry of the Nihilist | 3.31 |  |  |  |  |  |  |  |
| 8. | Was It Worth It? | 4.06 |  |  |  |  |  |  |  |
| 9. | Northpole Throwdown | 2.55 |  |  |  |  |  |  |  |
| Super Deluxe Edition bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 10. | Party All the Time (Eddie Murphy cover)  | 3.00 |  |  |  |  |  |  |  |
| Japanin bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 10. | Party All the Time (Eddie Murphy cover)  | 3.00 |  |  |  |  |  |  |  |
| 11. | Angels Don't Kill (Live; Bloodstock)  | 5.43 |  |  |  |  |  |  |  |
| 12. | Every Time I Die (Live; Bloodstock)  | 5.11 |  |  |  |  |  |  |  |
| iTunes USA & Kanada bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 10. | Angels Don't Kill (Live;Bloodstock)  | 5.43 |  |  |  |  |  |  |  |
| 11. | Every Time I Die (Live;Bloodstock)  | 5.11 |  |  |  |  |  |  |  |
Kokoonpano

Alexi Laiho − soolokitara, laulu
Roope Latvala − rytmikitara, taustalaulu
Janne Wirman − koskettimet
Henkka T. Blacksmith − bassokitara, taustalaulu
Jaska Raatikainen − rummut
Arvostelut

AllMusic:
Blabbermouth: 7/10
Imperiumi.net:
Kaaoszine: 6/10
Rumba:
Soundi:
Aiheesta muualla

Relentless Reckless Forever Discogsissa. (englanniksi)
Albumi Relentless Reckless Forever Encyclopaedia Metallum -sivustolla (englanniksi)
Priit Pärn

Priit Pärn
Priit Pärn (s. 26. elokuuta 1946 Tallinna) on virolainen animaationtekijä.
Elämä

Pärn asui lapsena Tapassa ja ryhtyi pilapiirtäjäksi 1960-luvun loppupuolella. Hän opiskeli biologiaa Tarton yliopistossa ja valmistui vuonna 1970. Pärn työskenteli biologina Tallinnan kasvitieteellisessä puutarhassa vuoteen 1976 saakka. Hänestä tuli Tallinnfilm-studion ohjaaja 1976 ja Joonisfilm-studion johtaja vuonna 1994. Vuosina 1994–2007 Pärn oli Turun taiteen ja viestinnän oppilaitoksen animaatiokoulutuksen taiteellinen johtaja. Pärn on opettanut animaatioiden tekemistä Viron ja Suomen lisäksi monissa muissa Euroopan maissa sekä pitänyt työpajoja Australiassa ja Kanadassa.
Pärnin kuvituksia voi löytää esimerkiksi Kari Hotakaisen teoksista Lastenkirja (1990) ja Ritva (1997). Hän on laatinut kuvituksia myös muihin lapsille ja nuorille suunnattuihin kirjoihin. Lisäksi Pärn on järjestänyt piirros- ja grafiikkanäyttelyitä.  Vuonna 2010 Pärn teki kuvituksen virolaiskirjailija Mehis Heinsaaren tarinakokoelmaan Ebatavaline ja ähvardav loodus (suom. Epätavallinen ja uhkaava luonto).
Tyyli

Pärnin animaatioille tyypillistä ovat itseironiset ja absurdit piirteet. Hänen mielestään pienellä kielialueella tuotettavissa animaatioissa käsikirjoituksen laatimiseen on kiinnitettävä erityisen paljon huomiota.
Heikki Jokinen kirjoitti Helsingin Sanomissa vuonna 1990: ”Priit Pärnin töissä näkyy erittäin vahva visuaalisen muodon taju ja oivaltava näkemisen kyky. Hänen heiveröisen lapsenomainen kynänjälkensä näyttää viattomalta, mutta sisältää vahvan surrealistisen latauksen. Animaation mahdollisuuksia hyödyntäessään Pärn [--] on vahvoilla. Hänen visuaalinen talttumattomuutensa tekee yksinkertaisestakin kuvasta nautittavan, rikkoo tuttujen kliseiden sisällön ja muodon.”
Filmografiaa

Is the Earth Round? (1977)
Tekee temppuja (1978)
Harjoituksia itsenäistä elämää varten (1980)
Kolmio (1982)
Time Out (1984)
Aamiainen ruohikolla (1987)
Hotel E (1991)
1895 (1995)
Porkkanoiden yö (1998)
Karl ja Marilyn (2003)
Frank & Wendy (2005)
Piirroksia

Pärnograafia, pilapiirrostuotantoa 1964–2006
Palkinnot ja tunnustukset

Asifan tunnustus elämäntyöstä, 2002
Tampereen elokuvajuhlien Grand Prix vuonna 1988
Aiheesta muualla

Priit Pärn Internet Movie Databasessa. (englanniksi)
Kaisa Kujanpää: Ruutu ruudulta Turun Sanomat 3.2.2006.
Redmond

| Redmond |
| --- | --- |

 Koordinaatit: 47°40′10″N, 122°7′26″W 
Valtio:  Yhdysvallat
Osavaltio:  Washington
Piirikunta:  King
Hallinto:  
 – Pormestari:  John Marchione
Pinta-ala:  
 – Kokonaispinta-ala:  42,9 km²
 – Josta vettä:  1,7 km² 
Korkeus:  13 m
Väkiluku (2010):  54 144
 – Väestötiheys:  1 262,1 as./km²
Aikavyöhyke:  normaaliaika PST (UTC-8) kesäaika PDT (UTC-7)
Lempinimi::  Bicycle Capital of the Northwest, Microsoft Town, The "MS"
 
 www.redmond.gov 
Infobox OKVirheellinen NIMI-arvo: 
Redmond on kaupunki, joka sijaitsee Kingin piirikunnassa Washingtonissa. Se sijaitsee Seattlen kaupunkialueen itäisellä laidalla. Vuoden 2010 väestönlaskennassa kaupungin asukasluku oli 54 144.
Redmond tunnetaan parhaiten alueellaan sijaitsevasta Microsoftin kampusalueesta. Kaupunki tunnetaan hyvin Yhdysvalloissa myös puistoistaan.
Historiaa

Amerikan intiaanit asuivat Redmondin alueella jo 3 000 vuotta sitten. Ensimmäiset eurooppalaiset asukkaat saapuivat 1870-luvulla. Luke McRedmond valtasi maata Sammamish-joen rannalta syyskuun 9. päivänä 1870. Seuraavana vuonna Warren Perrigo valtasi maan hänen naapuristaan. Joissa ja puroissa oli niin paljon lohta, että asutus sai aluksi nimen Salmonberg ('Lohivuori'). Uudisasukkaita tuli lisää ja ensimmäisen postitoimiston perustamisen myötä vuonna 1881 paikan nimeksi vaihdettiin Melrose. Uusi nimi perustui Perrigon majataloon, nimeltään Melrose House, mikä kismitti McRedmondin mieltä. Kun Luke McRedmond valittiin paikan postimestariksi, hän muutatti paikkakunnan nimeksi Redmond vuonna 1883.
Aiheesta muualla

Wikimedia Commonsissa on kuvia tai muita tiedostoja aiheesta .
Redmondin kaupungin verkkosivut
Redmondin historiallinen seura
Sanomalehti "King County Journal"
"King County", piirikunta johon Redmond kuuluu
Roast

Näyttelijä-laulaja David Hasselhoff oli roastattavana vuonna 2010 Comedy Central Roastissa.
Roast on yhdysvaltalaisperäinen komediatapahtuma, jossa roastin kohteena oleva päähenkilö istutetaan yleisön eteen kuuntelemaan itseensä kohdistuvia herjoja ja pilkantekoa. Roastaajina toimii yleensä joukko koomikoita ja kohteen ystäviä, mutta roastaajina saattavat yhtä hyvin toimia myös julkisuudesta tutut henkilöt. Roastin kohteeksi valitaan usein paljon eri yhteyksissä esillä ollut julkisuuden henkilö, koska hänen elämänsä ja taustansa ovat myös suurelle yleisölle tuttuja. Roast on pohjimmiltaan hyväntahtoinen tapahtuma, jonka tarkoitus on yhtä paljon kunnioittaa kohdetta kuin irvaillakin hänelle.
Roastin avaa seremoniamestari eli roastmaster esittelemällä roastauksen kohteen yleisölle. Tämän jälkeen roastaajat vuorollaan herjaavat kohdetta ja myös toisiaan usein hyvin räävittömin sanamuodoin ja henkilökohtaisuuksiin mennen. Lopuksi kohde itse pitää puolustuspuheenvuoron, jossa hän samalla saa tilaisuuden pilkata roastaajiaan.
Roastien historia ulottuu 1920-luvun New York Friar's Clubille, jossa roasteja alettiin järjestää säännöllisesti. Dean Martin toi roastit yleiseen suosioon Yhdysvalloissa 1960- ja 1970-luvuilla. Nykyisin tunnetuimpiin roasteihin kuuluvat televisioidut Comedy Central -kanavan roastit. Comedy Central Roasteissa kohdehenkilöinä ovat olleet Drew Carey, Jerry Stiller, Rob Reiner, Hugh Hefner, Chevy Chase, Denis Leary, Jeff Foxworthy, Pamela Anderson, William Shatner, Flavor Flav, Bob Saget, Larry the Cable Guy, Joan Rivers, David Hasselhoff, Donald Trump, Charlie Sheen, Roseanne Barr, Bruce Willis, James Franco ja Justin Bieber. Suomessa näitä roasteja on esittänyt televisiokanava Jim.
Suomessa roast on varsin tuore ilmiö ja sen perinnettä on alkanut vaalia helsinkiläinen ohjelmaravintola Apollo Live Club, jonka järjestämiin iltoihin on valittu kohdehenkilöiksi Sakari Kuosmanen, Esko Eerikäinen, Anu Saagim, Frederik ja Teuvo Hakkarainen. Tämän lisäksi stand up -ohjelmatoimisto Suomen Komiikkateollisuus on järjestänyt roasteja jossa kohdehenkilöinä ovat olleet Janne Kataja ja Matti Nykänen.
Roll Risteilyt

Kuopion Roll Risteilyt on Kuopiossa toimiva sisävesivarustamo. Varustamon perusti Rolf ”Rolle” Stenberg, ja se on toiminut vuodesta 1978.
Varustamolla on kolme laivaa: lähes 120-vuotias M/S Ukko, entiseen lossinpohjaan rakennettu M/S Queen R sekä tilausristeilyjä tekevä M/S Princess Anne.
Roline Repelaer van Driel

| Mitalit | Mitalit | Mitalit |  |
| --- | --- | --- | --- |
|  Roline Repelaer van Driel Pekingin olympialaisissa 2008. |  Roline Repelaer van Driel Pekingin olympialaisissa 2008. |  Roline Repelaer van Driel Pekingin olympialaisissa 2008. |  |
Maa:   Alankomaat
Naisten soutu
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | kahdeksikko |  |
|  Pronssia | Lontoo 2012 | kahdeksikko |  |
| EM-kilpailut  | EM-kilpailut  | EM-kilpailut  |  |
|  Hopeaa | Montemor-o-Velho 2010 | kahdeksikko |  |
Roline Repelaer van Driel (s. 28. heinäkuuta 1984) on alankomaalainen soutaja. Hän saavutti kahdeksikossa olympiahopeaa Pekingissä 2008 ja olympiapronssia Lontoossa 2012. Maailmanmestaruuskilpailuissa hän kilpaili kahdeksikon lisäksi perämiehettömässä nelosessa mutta ei yltänyt mitaleille. Euroopan-mestaruuskilpailuissa hän saavutti kahdeksikossa hopeaa vuonna 2010.
Ritari Ässä (vuoden 2008 televisiosarja)

| Ritari Ässä> Knight Rider |
| --- | --- |

Tyyli:  toiminta, draama
Kestoaika:  43 min
Luoja(t):  David Andron
Pääosissa:  Justin Bruening Deanna Russo Paul Campbell Val Kilmer (ääni) Smith Cho
Alkuperämaa:   Yhdysvallat
Alkuperäiskieli:  englanti
Verkko:   NBC  Sub
Esitetty:  24. syyskuuta 2008 – 4. maaliskuuta 2009
Tuotantokausia:  1
Jaksoja:  17 (Luettelo jaksoista)
Tuotanto
Vastaava(t) tuottaja(t):  Glen A. Larson Dave Bartis Doug Liman Matt Pyken Gary Scott Thompson
Ohjaaja(t):  Jay Chandrasekhar Allan Kroeker Bryan Spicer
Käsikirjoittaja(t):  Dave Andron Matt Pyken Gary Scott Thompson Rob Wright Philip Levens Patrick Massett John Zinman
Tuotantoyhtiö(t):  Universal Media Studios Dutch Oven
Palkinnot
Ehdokkuudet:  Golden Reel (2009) VES (2009)
Aiheesta muualla
IMDb 
Ritari Ässä (engl. Knight Rider) on Universal Media Studiosin ja Dutch Ovenin yhteistuottama 17-osainen toimintasarja, joka pohjautuu Glen A. Larsonin luomaan samannimiseen televisiosarjaan. Ritari Ässä jatkaa alkuperäisen sarjan ja televisioelokuvan pohjalta, jossa tällä kertaa Ritari Ässän roolissa seikkailee Michael Knightin poika Mike Traceur.
Sarjaa esitettiin alun perin Yhdysvalloissa NBC:llä vuosina 2008–2009. Suomessa sarjan esitys alkoi Subilla 10. lokakuuta 2010 ja päättyi 30. tammikuuta 2011.
Juoni

Sarja sijoittuu 25 vuotta myöhemmin ensimmäisen sarjan tapahtumista, kun alkuperäisen Ritari Ässän poika Mike Traceur on tullut uudeksi Ritari Ässäksi. Hänellä on käytössään Graimanin suunnittelema ja entistä edistyneempi auto KITT. Traucerin apuna toimii hänen entinen morsiamensa ja KITTin suunnittelijan tytär Sarah.
Näyttelijät

| 0 | 1 | 2 |
| --- | --- | --- |
|  Justin Bruening  | … |  Michael Knight / Mike Traceur   |
|  Deanna Russo  | … |  Sarah Graiman   |
|  Paul Campbell  | … |  Billy Morgan   |
|  Val Kilmer  | … |  KITT (ääni)   |
|  Smith Cho  | … |  Zoe Chae   |
|  Bruce Davison  | … |  Charles Graiman   |
|  Sydney Tamiia Poitier  | … |  Carrie Rivai   |
|  Yancey Arias  | … |  Alex Torres   |
Tuotanto

Sarja sai alkunsa keväällä 2007 NBC:n ohjelmien vastaajalta Ben Silvermanilta, joka päätti tuoda vanhoja televisio-ohjemia takaisin tuotantoon. Yksi niistä oli Ritari Ässä. Hän sai myöhemmin solmittua Ford Motor Companyn kanssa sopimuksen käyttääkseen yhtiön valmistamia autoja ja erityisesti Ford Shelby GT500KR Mustangia, joka toimii sarjassa Traceurin tekoälyn omaavana autona KITTinä.
Ritari Ässä aloitettiin tuottamalla aluksi televisioelokuva, joka toimi varsinaisen televisiosarjan pilottijaksona. Elokuva esitettiin NBC:llä 17. helmikuuta 2008 ja itse sarja alkoi 24. syyskuuta 2008. Alun perin sarjasta oli tarkoitus tuottaa yhteensä 22 jaksoa, mutta joulukuussa 2008 NBC päätti lyhentää sarjan tuotannon 17 jaksoon heikkojen katsojalukujen vuoksi.
Päivä

Wikisanakirjassa on tähän liittyvä sananselitys: .
Päivä on vuorokauden valoisa aika. Maapallon alue, jossa on päivä, on silloin kääntyneenä Aurinkoon päin. Päivällä voidaan tarkoittaa myös koko vuorokautta.
Kukin kalenteripäivä voidaan tunnistaa sen päivämäärän mukaan. Päivän lyhenne on pv ja kansainvälisesti d.
Biologisesti päivä on toiminnan aikaa vuorokaudesta. Auringon lämmön ansiosta päivälämpötila on yölämpötilaa korkeampi. Auringon valo saa kasvit kasvamaan ja viherkasvit yhteyttämään. Keväällä lisääntyvä auringonvalo saa eläinkunnan lisääntymistoiminnot alkuun.
Seisaukset ja tasaukset

Talvipäivänseisaukseksi kutsutaan sitä päivää vuodessa, jolloin auringon aika taivaanrannan yläpuolella on pienin. Kesäpäivänseisaus on taas vuorostaan se päivä, jolloin aurinko on näkyvillä pisimpään.
Kaamokseksi sanotaan sitä aikaa, kun aurinko ei nouse lainkaan. Kaamos esiintyy vain lähellä pohjois- ja etelänapaa. Yöttömäksi yöksi sanotaan vastaavasti päinvastaista aikaa, jolloin aurinko ei laske lainkaan.
Kevätpäiväntasaukseksi sanotaan päivää, jolloin päivä vaihtuu yötä pidemmäksi. Vastaavasti syyspäiväntasaus on päivä, jolloin yö muuttuu päivää pidemmäksi.
Aiheesta muualla

Wikimedia Commonsissa on kuvia tai muita tiedostoja aiheesta .
US Navy laskureita (Arkistoitu – Internet Archive)
Auringon käytös grafiikkana
Päivänvalokartta
Päivälaskuri
Rolisyklidiini

| --- | --- |

Rolisyklidiini
Systemaattinen (IUPAC) nimi
1-(1-fenyylisykloheksyyli)pyrrolidiini
Tunnisteet
CAS-numero: 2201-39-0
ATC-koodi:  ?
PubChem CID: 62436
DrugBank: DB01549
Kemialliset tiedot
Kaava: C16H23N 
Moolimassa: 229,361 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Rolisyklidiini (PCPy) on dissosiatiivinen anestesialääke jolla on sedatiivinen ja hallusinogeeninen vaikutus. Sillä on samankaltainen vaikutus fensyklidiinin kanssa, mutta se on hieman miedompi vaikutukseltaan ja sillä on vähemmän stimulantti vaikutus. Näiden sijaan sillä on sedatiivinen vaikutus jota on kuvailtu barbituraattien kaltaiseksi, mutta sillä on myös fensyklidiinin (PCP) kaltainen dissosiatiivinen, anesteettinen ja hallusinogeeninen vaikutus. Vaikka rolisyklidiini on PCP:n kaltainen, sitä ei ole koskaan käytetty laajalti väärin ja sen väärinkäytöstä on myös hyvin vähän tietoa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Rohtotulikukka

| Rohtotulikukka |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Lamiales
Heimo::  Syyläjuurikasvit Scrophulariaceae
Suku::  Tulikukat Verbascum
Laji::  phlomoides
Kaksiosainen nimi
 Verbascum phlomoides  L. 
Katso myös
   Rohtotulikukka Wikispeciesissä   Rohtotulikukka Commonsissa 
Infobox OKNimi-testi OK: 
Rohtotulikukka (Verbascum phlomoides) on tulikukkien suvun laji, jota esiintyy Euroopassa.
Rohtotulikukan luontainen levinneisyysalue ulottuu Keski- ja Etelä-Eurooppaan ja Portugalista Ukrainaan sekä Mustanmeren ja Kaspianmeren rantavaltioihin aina Lounais-Siperiaan ja Kaukasukselle asti. Se on levinnyt ihmisen mukana Britanniaan, Yhdysvaltoihin, Boliviaan ja Ecuadoriin. 
Suomessa rohtotulikukka on satunnainen tulokaslaji.
Rohtotulikukka on kaksivuotinen ruohovartinen kasvi, joka kasvaa jopa 180 senttimetriä korkeaksi. Tiheäkarvainen lehdistö muodostaa talvehtivan ruusukkeen, jonka halkaisija voi olla 60 cm. Kukinto on haaraton kerrannaiskukinto. Teriöt ovat keltaisia ja karvaisia.
Tulikukan kukkia on käytetty rohdoksena yskään, käheyteen ja keuhkovaivoihin.
Aiheesta muualla

Verbascum phlomoides - rohtotulikukka Pohjolan kasvien pauloissa.}
Rea Mauranen

| Rea Mauranen |
| --- | --- |
 Rea Mauranen kesäkuussa 2012
Henkilötiedot
Koko nimi:  Rea Tellervo Mauranen-Nuru
Syntynyt: 25. huhtikuuta 1949 (ikä 75) Helsinki
Ammatti:  näyttelijä
Puoliso:  Pekka Nuru
Aiheesta muualla
IMDb 
Elonet
AllMovie
Svensk Filmdatabas
Rea Tellervo Mauranen-Nuru (s. 25. huhtikuuta 1949 Helsinki) on suomalainen näyttelijä, joka on palkittu kahdesti Jussi-patsaalla.
Ura

Mauranen valmistui Suomen Teatteri­koulusta vuonna 1973, minkä jälkeen hän näytteli yhdeksän vuotta KOM-teatterissa ja sittemmin myös useita vuosia Helsingin kaupunginteatterissa. Vuonna 1995 Mauranen jäi free­lanceriksi. Hän on myös levyttänyt useaan otteeseen KOM-teatterin yhteydessä. [lähde? ]
Mauranen voitti Jussi-palkinnon parhaasta nais­pääosasta elo­kuvassa Tulipää vuonna 1981 sekä parhaasta nais­sivuosasta elo­kuvasta Neitoperho 1998.
Hän näytteli yhtä pää­osista tasa­vallan presidentin kanslia­päällikkö Marjatta Kuusistoa vuonna 2017 alkaneessa Ylen draama­sarjassa Presidentti.
Valikoitu filmografia

Tulipää (1980)
Neitoperho (1997)
Presidentti (2017)
Yksityiselämä

Mauranen on naimisissa Pekka Nurun kanssa. Perheeseen kuuluvat Nurun kolme aikuista lasta ja neljä lastenlasta.
Aiheesta muualla

Kuvia tai muita tiedostoja aiheesta Rea Mauranen Wikimedia Commonsissa
Päivä ja yö – Kootut levytykset 1983–1985

| Päivä ja yö – Kootut levytykset 1983–1985 Sonja Lumme |
| --- | --- | --- |

Kokoelmalevyn tiedot
 Äänitetty : 1983–1985
 Julkaistu: 5. elokuuta 2009
 Formaatti: CD
 Tyylilaji: Jazz, Iskelmä
 Levy-yhtiö: Rocket Records
Sonja Lumpeen muut julkaisut
| Meri ja tuuli 2007 | Päivä ja yö – Kootut levytykset 1983–1985 2009 |   |
Päivä ja yö – Kootut levytykset 1983–1985 on suomalaisen viihdelaulaja Sonja Lumpeen kokoelmalevy. Sen julkaisi Rocket Records 5. elokuuta 2009. Äänite sisältää artistin kaikki omalla nimellään tekemät levytykset vuosilta 1983–1985.
Kappaleet

| --- | --- |
 CD 1 I Got Time to Wait – 3.29  Give Me a Call – 3.44  Another Man to Tame – 3.31  Don’t Close the Window – 3.45  The Lady I Am – 3.53  There’s Life on Earth – 2.50  Easy Life – 3.53  St. Louis Blues – 2.52  Take Me and Run – 3.43  Time to Give – 3.10  Love’s Still There – 2.44  Odottaa mä voin – 3.28  Päivä ja yö – 3.47  Se niistä bailuista – 3.30  On onni olla – 4.32  Pianonsoittaja – 3.54  Helppoo rahaa? – 3.52  Naisen paras ystävä – 2.51  Punainen kuu – 3.37  Oon kotona taas – 3.17  Vielä aikaa on – 3.04  Hyvää matkaa huomiseen – 2.41 :  CD 2 Eläköön elämä – 2.49  Anna olla vapaa – 3.02  Ratsasta luoksein – 3.08  Akilleen kantapää – 4.32  Toiveiden saari – 2.40  Uneksin – 3.04  Taas juna kutsuu – 3.13  Muistojen puistot – 4.09  Meren tuoksu – 4.19  Kuka oot – 3.25  Kun yksin jää – 3.05  Se pariisin yö – 5.29  Sut vain – 2.46  Eläköön elämä – 2.52  Muistojen taulut – 2.52  Jollei jouluna ole lunta – 2.46  Nisse-polkka – 2.28  Rekiretki – 2.31  Tonttuparaati – 2.53  Lita på livet – 2.52
Aiheesta muualla

Levyn esittelysivu Rocket Recordsin kotisivuilla (Arkistoitu – Internet Archive)
Rolfsån

| Rolfsån |
| --- | --- |
Maanosa:  Eurooppa
Maat:  Ruotsi
Läänit:  Halland
Maakunnat:  Halland
Kunnat:  Kungsbacka
Vesistöalue ja valuma-alueen tietoja
Päävesistöalue:  Rolfsånin vesistö
Pinta-ala:  693,7 km²  
Järvisyys:  9 % 
Pääuoman pituus:  85 km 
Pääuoman osuudet:  Rolfsån ←Storån ←Nolån ←(puro)
Joen uoman kohteita
Alkulähde:  Stensjö, Hjälm, Kungsbacka 
 :  57.4955°N, 12.1701°E
Laskupaikka:  Kungsbacka
 :  57.4553°N, 12.0750°E
Läpivirtausjärvet:  Lygnern (en), Q18070345, Q18070367
Mittaustietoja
Lähdekorkeus:  11 m  mpy.
Laskukorkeus:  0 m
Korkeusero:  11 m
Pituus:  10 km
Kaltevuus:  1,1 m/km
Keskiylivirtaama:  55,4 m³/s (MHQ) 
Keskivirtaama:  13,6 m³/s (MQ) 
Keskialivirtaama:  2,69 m³/s (MNQ) 
Muuta
Rolfsån on Ruotsissa Hallandin läänissä virtaava 10 kilometriä pitkä joki, joka kuuluu Rolfsånin vesistössä sen 85 kilometriä pitkään pääuomaan. Joen valuma-alueen pinta-ala on 694 neliökilometriä ja se laskee Pohjanmeren ja Itämeren vaihettumisvyöhykkeeseen Kattegatiin Kungsbackan keskustassa.
Joki alkaa Storsjönistä, joka on sitä suuremman Lyngernin seuralainen.
Käännös suomeksi